Borahos sala

Borahos sala () arba Sent Meri () – sala Indijos vandenyne, prie šiaurės vakarinių Madagaskaro salos krantų, priklauso Madagaskarui, Analanzirofo regionui. Plotas – 222 km².

Sala pailga, 49,2 km ilgio, iki 7 km pločio. Borahos sala 6 km pločio sąsiauriu atskirta nuo Madagaskaro. Prie pietinio galo yra maža Nato sala. Aukštis iki 112 m (Davolo k.).

2013 m. saloje gyveno 26 547 gyventojai. Pagrindinė gyvenvietė – Ambodifotatra. Verčiamasi turizmu (paplūdimiai, nardymas, banginių stebėjimas). Yra oro uostas.Sainte Marie, Madagascar Taip pat yra katalikų bažnyčia, piratų kapinės.

Borahos (geriau žinoma kaip Šv. Marijos) sala nuo seno buvo svarbi piratų buveinė. XVII a. pirmasis čia apsistojo Adamas Baldridžas,John Franklin Jameson, Privateering and Piracy in the Colonial Period: Illustrative Documents (New York, 1923), p. 180 o vėliau jo pėdomis sekė Viljamas Kidas, Robertas Kalifordas, Olivjė Levasioras, Henris Everis, Abrahamas Samuelis, Tomas Tju ir kiti. Sala buvo netoli prekybinių laivų iš Rytų Indijų maršruto, pasižymėjo ramiais užutėkiais, apsaugota nuo audrų. Nuo XVIII a. pasklido legendos apie saloje buvusią utopinę piratų valstybę Libertariją.

 Sala populiarioje kultūroje 
Saloje vyko 2016 m. išleisto žaidimo „Uncharted 4: A Thief's End“ veiksmas.

2020 m. čia buvo filmuojama „The Grand Tour“ 4 sezono antroji dalis.The Grand Tour presents "A Massive Hunt" review"

 Šaltiniai 

Kategorija:Afrikos salos
Kategorija:Madagaskaro geografija